CELEX: E2013P0002
Language: sk
Date: 2013-03-13 00:00:00
Title: Žaloba podaná 13. marca 2013 spoločnosťou Bentzen Transport AS proti Dozornému úradu EZVO (Vec E-2/13)

20.6.2013   
            
            
               SK
            
            
               Úradný vestník Európskej únie
            
            
               C 174/10
            
         Žaloba podaná 13. marca 2013 spoločnosťou Bentzen Transport AS proti Dozornému úradu EZVO
   (Vec E-2/13)
   2013/C 174/06
   Dňa 13. marca 2013 podala spoločnosť Bentzen Transport AS, v zastúpení Line Voldstad, advokátka, Advokatfirma DLA Piper Norway DA, Postboks 1364 Vika, 0114 Oslo, Norway, na Súd EZVO žalobu proti Dozornému úradu EZVO.
   Žalobca žiada Súd EZVO, aby:
   
               1.
            
            
               zrušil rozhodnutie Dozorného úradu EZVO z 19. decembra 2012 vo veci č. 71620, pokiaľ ide o uzatvorenie prípadu proti Nórsku, ktorý sa začal po tom, ako mu bola doručená sťažnosť proti uvedenému štátu týkajúca sa oblasti verejného obstarávania;
            
         
               2.
            
            
               nariadil Dozornému úradu EZVO uhradiť súdne trovy.
            
         
      Právna a skutková podstata veci a právne odôvodnenie:
   
   
               —
            
            
               Žalobca je miestna nórska spoločnosť pôsobiaca od roku 1992 v oblasti nakladania s odpadom.
            
         
               —
            
            
               Základom žaloby je rozhodnutie Dozorného úradu EZVO vo veci č. 71620 nezačať konanie proti Nórsku po tom, ako žalobca žiadal posúdiť, či nórska vláda riadila postup zadania verejnej zákazky v súlade so smernicami začlenenými do Dohody o EHP.
            
         Žalobca okrem iného tvrdí, že Dozorný úrad EZVO:
   
               —
            
            
               neposúdil, či zadanie verejnej zákazky bolo v súlade so smernicou 2004/18/ES, čím porušil svoju povinnosť dodržiavať článok 2 smernice 2004/18/ES a základné pravidlá Dohody o EHP, ktoré sa uplatňujú na verejné obstarávanie, a tvrdí, že zásada rovnakého zaobchádzania bola porušená,
            
         
               —
            
            
               porušil podľa článku 23 Dohody o dozore a súde osobitnú povinnosť zabezpečiť, aby sa právna úprava oblasti verejného obstarávania obsiahnutá v Dohode o EHP dodržiavala v štátoch EZVO, ako aj
            
         
               —
            
            
               porušil svoju povinnosť poskytnúť odôvodnenia (pozri článok 16 Dohody o dozore a súde).